
DISSERTATIO  MEDICA  /f~ 

INAUGURALIS 

DE 

STRICTURA  IN  URETHRA, 


AUCTORE  JACOBO  CRAWFORD. 


Canalis  mucosus  in  multis  partibus  corporis, 
sed  prae  omnibus  in  urethra,  quod  ad  circumfe¬ 
rentiam  ejus,  ob  morbum  proclivis  est  minui  -9 

et  si  hic  affectus  pro  vitio  locali  tantum  habere- 

* 

tur,  canali  solo,  sine  aliis  partibus  morbo  impli¬ 
citis,  constricto,  auxilio  chirurgi  raro  opus  es¬ 
set,  sed  ob  seriem  confertam  sequelarum  infaus¬ 
tarum  hoc  malum,  ut  videretur  leve,  attentio¬ 
nem  cuj  usque  medicinam  facientis  postulat. 

Hanc  rem  animadvertere,  quia  plurimis  ex  di-  . 

lis  sequelis  molestis  adfui,  quibus  a  chirurgo 
tempestive  arcessito  obviam  itum  fuissent,  in¬ 
ductus  sum.  Commenta  physiologica  de  illa 
quae  est,  vel  sit,  causa  proxima  stricturae,  non 
consilium  est  suscipere  ;  quia  (quodcunque  ab 
auctoribus  prolatum  fuerit)  haec,  donec  consti¬ 
terit,  num  membrana  mucosa  urethrae,  vi  mus¬ 
culosa  necne  polleat,  necessario  latebit.  Mutatio¬ 
nes  morbidas  et  structuram  diversam,  quae  cada¬ 
vere  secto  reperiuntur,  simul  cum  symptomatis, 
sequelis  et  ratione  medendi  stricturae,  primum 
describam. 

Ordinem  non  solitum  tradendo  anatomiam 
morbidam  hujus  morbi,  ante  symptomata  et  ra¬ 
tionem  medendi  prolata,  selegi ;  quia  mihi  per¬ 
suasum  habeo  scientiam  perfectam  structurae 
morbosae,  solam  praecepta  optima  ad  rationem 
medendi  instituendam,  et  remedia  maxime  ac¬ 
commodata  ad  morbum  tollendum,  nobis  prae¬ 
bituram. 

Plurimae  occasiones,  quae  mihi  ministranti 
Domino  Todd,  viro  summa  experientia  et  soler- 
tia  praedito,  Anatomiae  et  Chirurgiae  Eblanen- 
si  Professori,  extiterunt,  conatus  meos  ad  natu- 

ram  morbi  exponendam  (quatenus  mihi  cogni¬ 
ti)  non  prorsus  fore  inutiles  aliquid  fiduciae 
praebent. 


SECTIO  CADAVERUM. 

Stricturae  quae  saepissime  observantur,  pro¬ 
jectiones  sunt  parvae  membranae  internae  cana¬ 
lis,  vel  totam  circumferentiam  vel  tantum  partem 
ejus  occupantes ;  et  saepe  tam  parvam,  ut  opinio 
vitium  ex  parte  resticulo  ligata  ortum  fuisse  inva¬ 
luit.  Contractio  aliquando  subita,  nonnunquam 
minus  abrupta  accedit,  et  duos  conos  per  apices 
suos  conjunctos,  vel  vas  vitreum  ad  pulsum  indi¬ 
candum  refert.  Ad  partes  diversas  canalis  si¬ 
mul  accidant ;  et  in  exemplis  gravioribus,  capa¬ 
citas  totius  canalis  digito  vel  amplius  in  longi¬ 
tudine  minuatur ;  imo  nonnunquam  per  totam 
longitudinem  praeter  naturam  contrahitur,  et 
constrictio  hujusmodi  ad  quandam  partem  eo 
usque  ingravescat,  ut  ne  urina  fluat  prorsus  im¬ 
pediat. 

Carunculae,  de  quibus  utpote  saepe  acceden¬ 
tibus  veteres  loquuntur,  rarissime  inveniendae 
sunt.  Vir  celeberrimus  Joannes  Hunter,  ob¬ 
servationes  cujus  in  paginis  sequentibus  saepe 
opus  erit  mihi  citare,  duo  exempla  tantum  hu¬ 
jus  affectus  conspexit,  eumque  quasi  ex  superfi¬ 
cie  urethrae  modo  granulationum  vel  polypo¬ 
rum,  ut  dicuntur,  in  aliis  partibus  corporis  o- 
rientem  perhibet. 

Instrumentum  elasticum,  Anglice  bougie ,  (si 
potest  fieri,)  in  hunc  canalem  immissum,  sufficit 
ut  chirurgus  probe  intelligat  labem  a  morbo  illi 
illatam  ;  instrumentum  detractum  speciem  cur¬ 
vatam  et  tortam  haud  absimilem  cochleae  ad 
subera  extrahenda  exhibet. 

Observatio  Domini  Hunter  factae  verae 
convenit,  quod  “  the  stricture  is  denser  and 
“  whiter  than  any  other  part  of  the  urethra.” 
Hoc  verisimile  lymphae  effusae,  et  partibus  ab 
inflammatione  densatis  tribuendum  est.  Pars 
membranae  obtegentis  praeter  naturam  vascu¬ 
losa  et  venis  varicosis  haud  absimilis  nonnun- 
quam  reperitur  ;  et  hoc  a  Domino  Whately  in 
dissertatione  de  his  malis  mihi  intelligi  videtur  : 

verba  ejus  sunt :  “  I  have  seen,  in  some  cases 
“  of  stricture,  when  tlie  point  of  the  bougie 
“  touched  (however  slightly)  the  anterior  part 
“  of  these  contractions,  some  drops  of  blood  im- 
“  mediately  flowed.”  In  omnibus  exemplis  hu¬ 
jusmodi  instrumentum  immissum,  et  igitur  haec 
vasa  lacerata,  levamini  quamvis  brevi  protinus 
erunt. 

Stricturae  ubivis  prope  bulbam  urethrae  ple¬ 
rumque  inveniuntur  :  in  plerisque  aliis  partibus 
tamen  accedere  possunt.  Stricturam  in  illa 
parte  canalis  per  glandulam  prostatam  trans- 
eunte  nunquam  sibi  oblatam  fuisse  Dominus 
Hunter  dicit:  haec  tamen  ab  aliis  conspecta 

fuit. 

Obstructio  ob  portionem  mediam  glandu¬ 
lae  prostatae,  vel  lobum  Homi,  ut  dicta  est, 
ampliatam,  canalem  comprimentem  et  transi¬ 
tui  urinae  obstantem,  vel  instrumentum  in  ve¬ 
sicam  immissum  ibi  tamen  oriatur.  Quovis  lo¬ 
borum  lateralium  ampliato,  meatus  non  vitio 
corripi  videtur  ;  sed  utroque  vitiato,  ille  occlu¬ 
ditur. 

Aliae  causae  obstructionis  interdum  obser- 

vantur,  ut  tumores  externi  prementes,  &c. ;  sed 
rebus  sic  existentibus,  ratio  tractandi  statim  pa¬ 
tet. 


CAUSA  EXCITANS. 

Omnes  obstructiones  in  canali  urethrae,  ulce¬ 
ra,  effectus  gonorrhoeae,  pro  causa  sua  agnos¬ 
cere,  olim  opinio  fuit.  Haec  ex  sententia  mate¬ 
riem  in  gonorrhoea  ulcere  necesse  secretam  es¬ 
se  orta  fuisset.  Sed  ex  tempore  quo  Dominus 
Hunter  observationes  aestimandas  protulit,  ea¬ 
dem  rejecta  fuit ;  quia  munus  peculiare,  quo 
membranae  mucosae  morbidae  funguntur,  pus 
pro  muco  naturali  secernendi,  bene  cognitum 
est ;  et  quia  quoque  constat  istos  affectus  raris¬ 
simos  esse,  et  nisi  ut  sequelas  stricturae  vix  ex- 
istere  reperiri.  Gonorrhoea  tamen,  vel  remedia 
ad  eam  tollendam  usurpata,  pro  causa  existente 
adhuc  habita  sunt  j  et  quamvis  revera,  his  viribus 
saepe  polleant,  tamen  exempla  vitii  ex  nulla 
causa  hujusmodi  orientis,  nobis  cognita  sunt. 

Dominus  Hunter  quoque  dicit,  se  exemplum 
stricturae  in  urethra,  pueri  tantum  annos  unde¬ 
cim  nati  vidisse  ;  et  aliud,  quo  haec  adfuit,  et  fis¬ 
tulam  in  ano,  ut  sequelam,  formatam  in  puero 
quatuor  annos  nato.  Illas  in  multis  aliis  parti¬ 
bus  canalis  mucosi  in  corpore,  ubi  nullae  tales 
causae  adferri  potuerunt,  existere  probe  constat. 
In  illis  qui  gonorrhoea  levi,  Hunter  testante, 
pariter  ac  graviore  laborarunt  occurrunt,  et  in¬ 
jectionibus  non  admotis,  aeque  ac  his  applicatis 
accedunt.  Hoc,  tamen,  summa  auctoritate  ni¬ 
tens,  non  lubentissime  concederem  ;  nam  effec¬ 
tus  pro  excitatione  existere,  siquando  urethra  et 
constitutio  pariter  sunt  irritabiles,  naturae  ma¬ 
gis  convenit  credere. 

Stricturam  per  multos  annos  post  impetum 
gonorrhoeae  non  adoriri  fertur.  Dominus  Hun¬ 
ter  affirmat,  exempla  sibi  cognita  fuisse,  qui¬ 
bus  anni  triginta,  et  aliquando  quadraginta,  in¬ 
ter  gonorrhoeam  sanatam  et  stricturam  ineun¬ 
tem,  aegro  secunda  valetudine  per  hoc  totum 
spatium  gaudente,  elapsi  sunt.  Sed  quibus  ar¬ 
gumentis  Dominus  Hunter  concludit,  strictu¬ 
ram,  rebus  sic  existentibus,  gonorrhoea  proxime 

induci  ?  quaeratur.  Annon  fieri  potest,  quod 
strictura  in  his  exemplis  ex  causis  pariter  dissi¬ 
milibus  gonorrhoeae,  ac  in  illis  puerorum  utro¬ 
rumque,  quos  supra  memoravi,  oriri  potuisset? 
In  his,  morbus  urethrae  vermibus  in  canali  in¬ 
testinorum  hospitantibus,  vel  quadam  simili  ir¬ 
ritatione  inductus  fuisset ;  et  in  illis  aetate  pro¬ 
vectis,  irritationes,  quales  calculis  et  similibus 
excitantur,  morbo  in  urethra  ortum  praebuis¬ 
sent. 


SYMPTOMATA. 

Hoc  malum  tam  leniter  et  paulatim  accedit, 
ut  parum  suspicionis  aut  metus,  nisi  diu  post 
accessionem,  aegro  saepe  excitet.  Fluxus  urinae 
nonnihil  imminutus,  cui,  si  dolor  absit,  attentio 
raro  adhibetur,  primum  observatur.  In  hac 
conditione,  morbus,  donec  expositione  ad  frigus, 
vel  modo  vivendi  irregulare  ingravescit,  per¬ 
stare  potest :  exitui  urinae  his  modis  magis  ob¬ 
stari  potest,  et  fortasse  profluvium  furcatum  sit, 

vel  dolore  et  ingente  nixu  emittatur,  vel  immis¬ 
sio  mucosa  comitatur,  quam  aeger  pro  morbo 
praecipuo  habeat.  Quam  maxime  coelum  cali¬ 
dum  pollet  urethram  ad  hoc  malum  proclivem 
reddendo,  ob  hoc  in  regionibus  calidioribus  tam 
saepe  observatum,  satis  patet.  Tres  ex  quatuor 
partibus  incolarum  Indiae,  ut  fertur,  eodem  la¬ 
borant.  Strictura  pro  irritabilitate  aegri  vel  ex¬ 
citatione  progreditur. 


RATIO  MEDENDI. 

Experientia  effectuum  multorum  gravium 
strictura  diuturna  inductorum,  attentionem  me¬ 
dicorum  ad  modos  diversos  curationis,  quos  va¬ 
rii  auctores  laudarunt,  excitare  satis  pollere  ex¬ 
istimetur  ;  adeo  ut,  ratione  aequa  instituta,  ju¬ 
dicent  quisnam  eorum,  utpote  singulis  exemplis 
accommodatus,  praeferri  debet ;  sed  hoc  non 
factum  est.  Modos  diversissimos  tractandi  a 
quibusdam  chirurgis  praeclaris,  idque  usque  ad 
fere  omnes  alias  rationes  rejiciendas,  in  me- 

dium  prolatos  invenimus.  Hinc  juvenis  quem¬ 
nam  praeferre  debet,  saepe  multum  haeret :  et 
experientia  laudes  longe  immeritas  plerisque  his 
remediis  collatas  fuisse,  demonstrabit. 

Remedia  ad  quae  consilio  stricturam  tollendi  - 
plerumque  confugitur,  illa  sunt,  quae  partem 
vel  natura  escharotica  afficiunt,  vel  pressura 
mechanica  ulcerationem  excitant,  partemve 
constrictam  dilatant.  Actionem  posteriorem 
tamen  concedere  potius  noluerim,  quippe  quae 
legibus  partium  organis  instructarum  non  con¬ 
venit  ;  et  quoque,  me  judice,  sententiae  eorum 
quibus  persuadetur,  membranam  mucosam  cor¬ 
pus  esse  vi  musculosa  praeditum,  obstat.  Re¬ 
vera,  et  opinio  membranae  mucosae  talem  vim 
inesse,  et  ejusdem  ex  aliqua  causa  constrictae, 
dilatationem  mechanicam  solam,  stricturam 

i 

perpetuo  summoturam,  argumentis  stabilitis  for¬ 
tasse  non  nituntur. 

Alterutra  harum  sententiarum  saltem  ex  ne- 
cesse  falsa  est,  nam  alia  alteri  evidenter  obstat. 
Concesso,  exempli  gratia,  membranam  muco¬ 
sam  vi  musculosa  esse  praeditam;  dilatatio  ejus 
instrumento  immisso  subinde  effecta,  nisi  adeo 

frequenter  repetita,  et  tamdiu  continuata,  ut 
haec  vis  prorsus  deleatur  ;  illam  ad  actionem  ad¬ 
huc  validiorem  ciebit,  et  dilatatio,  quamdiu  in¬ 
strumentum  in  canali  manebat,  tantum  fiet. 
Rationi  magis  convenit  concludere,  instrumen¬ 
tum  immissum  stimulo  esse  partibus  actionem 
absorbentium,  adeo  ut  strictura  tollatur,  exci¬ 
tanti.  Sic  die  tertio  vel  quarto,  post  instru¬ 
mentum  parvum  usurpatum,  vel  irritatione  ab 
hac  inducta  cessata,  multo  majus  pari  facilitate 
ac  parvum  antea,  immitti  potest ;  sed  irritatio¬ 
ne  perstante,  parvum  difficile,  et  majus  mini¬ 
me,  admitti  potuit :  hac  conditione  existen- 
te,  absorptionem  copiosam  factam  fuisse,  ut  in¬ 
strumento  majori  aditus  esset,  oportet.  Nam 
procul  dubio  instrumentum  parvum  dilatatio¬ 
nem  majorem  sua  magnitudine  efficere  potuis¬ 
se,  minime  concedi  potest. 

Eadem  ratione  modus  medendi,  ulceratione 
ob  instrumenti  pressuram  inducta,  explicatio¬ 
nem  accipiat. 

ESCHAROTICA. 

Admovendo  nitratem  argenti,  si  fautoribus 
usui  hujus  credere  licet,  summum  commodum 
derivatur,  nimirum,  curatio  perfecta  efficitur, 
dum  hanc  virtutem  instrumento  simplici  inesse 
negant:  et  illo  applicato,  nec  dolorem  vehe¬ 
mentem  nec  inflammationem  excitari  affirmant. 
Haec  affirmatio  tamen  non  semper  factae  verae 
convenit ;  nam  Eques  E.  Home  ipse,  qui  nitra¬ 
tem  argenti  summis  laudibus  effert,  sequelas 
cum  valde  molestas  tum  periculosas  ab  eo  ad¬ 
moto  induci,  perhibet.  Tales  effectus  quoque 
alii  gravissime  experti  sunt.  Pericula  hoc  ap¬ 
plicatum  sequentia,  Domino  Hunter  tam  ac¬ 
curate  cognita  sunt,  ut  idem  tribus  exemplis 

* 

ad  summum  admoveri  sinit :  “  First,  Where 
“  stricture  is  so  slight  as  not  to  admit  the  small- 
“  est  bougie  to  pass  ;  secondly,  Where  the  ori- 
“  fice  of  the  stricture  is  not  in  a  line  with  the 
“  urethra  ;  thirdly,  Where  the  passage  has  been 

“  obliterated  by  disease,  and  the  urine  passed  by 
“  fistula  in  perinaeo/*  Primum  exemplum  ra¬ 
ro  observatur ;  post  pauca  pericula  facta,  in¬ 
strumentum  parvum  immittere  potuerimus,  et 
hoc  facto,  ut  Hunterius  dicit,  “  it  will  be  suf- 
“  cient  to  make  room  for  another  bougie,  and 
“  that  is  ali  that  is  wanted.** 

Tutissimum  est,  me  judice,  nitratem  argenti 
solum  admovere,  siquando  instrumentum  sim¬ 
plex  frustra  exercitum  fuit  ;  et  ante  illud  appli¬ 
catum,  situm  stricturae  hoc  immittendo,  et 
quousque  strictura  ex  orificio  externo  distat,  in 
idem  notando  compertum  habere. 

Ab  propria  experientia  de  commodis  a  potas- 
sa  pura  praebitis,  non  loqui  possum  ;  sed  ob 
hanc  in  desuetudinem  abeuntem  utilitatis  ei, 
prae  nitrate  argenti  vel  instrumento  simplice  a 
Domino  Whately  tributas,  revera  non  accede¬ 
re  crederem. 

Instrumentum  simplex  effectus  ejus  melius  et 
minore  cum  dolore  praebebit,  si  semel  tantum  per 
decursum  hebdomadis  in  exemplis  mali  recentis 
vel  irritabilis  immittitur :  et  si  malum  diutius 
perstiterit,  bis  quaque  hebdomada,  pro  modo 

solito  sinendi  instrumentum  in  urethra,  per 
quasdam  horas  singulis  diebus  manere,  immitti 
debet.  In  hoc  exemplo  urethra  dolore  insigni 
ob  praesentiam  corporis  extranei  affecta,  et  ir¬ 
ritatione  et  inflammatione  ab  hoc  inductis  im¬ 
minutis,  stimulo  ejus  assuefacta  est,  et  non  diu¬ 
tius  ab  eo  aflicitur. 

Spasmus  qui  accedit,  instrumento  in  canalem 
urethrae  immisso,  ad  vim  musculosam  quae  ca* 
nali  mucoso  inesse  existimatur,  tributus  fuit ; 
et  simul  effectibus  insignibus,  quibus  musculi 
vicini,  (nimirum,  acceleratores  urinae,  trans¬ 
versi  perinaei,  &c.  & c.,  ob  connexum  et  con¬ 
sensum  arctum  inter  se  et  urethram  existen- 
tem,)  illum  canalem  necessario  afficiunt,  nulla 
attentio  adhibita  fuit.  Hae  vires  musculorum 
vicinorum  rationem  faciliorem  et  magis  ideo- 
neam,  me  judice,  quam  structura  membranae 
mucosae,  hujus  affectus  redderent.  Spasmus, 
sinendo  ut  instrumentum  maneret,  et  canalem 
externe  fricando,  vel  glandem  penis  in  aquam 
frigidam  immittendo,  tolli  potest. 

Instrumenta  nonnunquam  adeo  ut  partes 
constrictae  lacerentur,  et  cum  fructu,  impulsa 

fuerunt ;  sed  alias  transitus  alienos  effecerunt, 
vel  per  glandulam  prostatam  immissa  fuerunt. 
Haec  plerumque  ratio  est  periculosa,  et  ab  so- 
lertissimis  et  experientia  summa  praeditis,  tan¬ 
tum  perficienda  est. 

De  malis  innumeris,  quae  escharotica  sine 
discrimine  applicata  comitantur,  non  opus  est 
dicere. 

Opera  eorum,  qui  haec  praecipue  laudant, 
perlecta,  quominus  eadem  sine  discrimine  ad¬ 
moveamus  sufficiunt  prohibere.  Illa  exemplis 
haemorrhagiarum,  abscessuum  et  fistulae  in  pe¬ 
rinaeo,  cum  extravasationibus  urinae,  sphaceli, 
exituum  alienorum  et  plurimarum  aliarum  se¬ 
quelarum  periculosarum  et  nonnunquam  letha- 
lium,  conferta  invenimus. 

Lacunae,  urethra  sana,  obtegentes  orificia 
vesicularum  seminalium  et  vasorum  deferen¬ 
tium,  aliquando  praeter  naturam  ampliantur,  et 
transitui  instrumenti  in  vesicam  obstent ;  et  si 
ingens  vis  inferatur  vel  escharoticum  applicetur, 
effectus  sint  infaustissimi,  quia  punctum  instru¬ 
menti  in  parietem  urethrae  impellatur,  et  si  e- 
scharoticum  admoveatur  exitus  alienus  fiat.  In- 

strumentum  quam  maximum  strictura  sinit, 
puncto  rotundo  praeditum,  adeo  ut  sub  his  la¬ 
cunis  illabi  vel  ab  itinere  directo  deviare,  minus 
proclive  sit,  plerumque  usurpare  oportebit. 


SEQUELAE. 

Consensus  fere  universus  qui  urethram  inter 
caeterasque  partes  corporis  intercedit,  multa  vi¬ 
tia  in  his  partibus,  cum  strictura  adsit,  saepe 
excitat. 

Quamvis  haec  symptomata  remediis  ad  partes 
morbosas  ipsas  proxime  admotis,  levari  possunt, 
tamen  nisi  strictura,  qua  oriuntur,  summovea- 
tur,  non  perpetuo  vel  efficaciter  sanari  possunt. 

Ut  supra  dictum  fuit,  strictura  urethrae,  ab 
irritationibus  in  aliis  partibus  corporis  nonnun- 

quam  inducitur ;  et  ut  strictura  perpetuo  sane- 

\  *  /• 

tur,  has  tollere  prorsus  est  necessarium. 

Affectus  locales,  qui  ab  obstructionibus  in  u- 
rethra  saepissime  inferuntur,  retentio  sunt  uri- 

nae,  et  fistulae  in  perinaeo  ;  calculi  pone  stric¬ 
turam  aliquando  quoque  formati  sunt. 

Multa  mala  ex  hoc  affectu  pendent,  quarum 
nullam  explicationem  praeferre  possumus,  nisi 
consensum  fortasse  ex  nexu  nervoso,  qui  inter 
urethram  omnesque  alias  partes  ei  vicinas  exis- 
tit.  Sic  paroxysmos  regulares  febris  intermit¬ 
tentis,  podagrae,  rheumatismi,  vel  herniam  hu¬ 
moralem,  &c.,  strictura  sublata,  sanatam  inve* 
nimus.  Cum  hi  affectus  generales  ex  strictura, 
ut  nunc  saepe  constat,  oriri  inveniuntur,  ratio 
medendi  patet.  Revera,  aliqua  ex  his  malis 
pertinacibus  perstante,  num  strictura  adsit, 
compertum  habere  idoneum  esse  mihi  persua¬ 
detur  ;  quo  facto,  sanatio  stricturam  tollendo 
perficietur.  Si  strictura  canalem  urethrae  in¬ 
signiter  occludit,  itineri  seminis  ex  parte  saltem 
obstatur,  quod  in  vesicam  verisimile  influet,  vel 
ex  urethra  post  excitationem,  quae  organis  ge¬ 
nerationis  praebetur,  finitam,  exibit. 

Morbo  sic  existente,  vis,  quam  vesica  neces¬ 
sario  exercet  ad  contenta  sua  emittenda,  vires  et 
densitatem  auget,  dum  capacitas  imminuitur ; 
et  irritatione  ab  ea  urethrae  impertita,  deside* 

rium  mingendi  frequentius  fit.  Hinc  copiam 
solitam  non  diutius  continere,  nec  distentionem 
ejus  priorem  sinere  potest ;  adeo  si  aliquid  ex* 
cessus  vel  mutationis  ex  aere  calido  in  frigidio¬ 
rem  obstructionem  auget,  et  vesica  paralysi 
corripitur.  Si  auxilium  non  praesto  sit,  aeger 
summo  cruciatu  laborat.  -  Corpus  ejus  odorem 
urinae  et  ammoniae  emittit ;  lingua  et  fauces 
rubescunt.  Sitis,  pulsus  frequens  et  parvus,  et 
symptomata  excitationis  insignis  superveniunt. 
Membrana  obtegens  urethram  vi  distendenti 
cedit,  rumpitur,  et  urina  in  substantiam  cellulo¬ 
sam  partesque  vicinas  extravasata  est,  lacunas 
gangraenosas  latas,  et  aliquando  mortem  infe¬ 
rens.  Si  hic  effectus  paulatim  accedit,  portio 
urethrae  inter  structuram  et  vesicam  dilatatur, 
et  etiam  ureteres  ipsi  praeter  naturam  disten¬ 
duntur.  Hoc  facto,  lacuna  non  tam  late  pate¬ 
bit,  et  materies  ob  inflammationem  anteceden¬ 
tem  fortasse  minus  copiosa  erit.  Hoc  nihilo¬ 
minus  non  eveniat,  quia  tela  cellulosa  laxissima 
est,  et  extensioni  urinae  favet.  In  exemplis 
hujusmodi,  attentio  imprimis  adhibenda  est,  ut 
urina,  incisione  in  partibus  facta,  libere  emitta- 

tur,  adeo  ut,  quam  maxime  potest  fieri,  ne  haec 
in  partes  circumdantes  effusa  sit  caveatur.  Post 
hoc,  catheter  muliebris  per  aperturam  in  vesi¬ 
cam,  consilio  urinam  prout  in  vesica  colligitur 
detrahendi,  immitti  debet.  Hoc  tempore  prae¬ 
ceptum  fuit  instrumentum  bougie  dictum  per 
urethram  demittere,  quia  strictura  per  gangrae¬ 
nam  sublata  fuisset.  Si  hic  eventus  felix  acci¬ 
disset  curationem  accelerat,  et  ne  sit  multum 
molestiae  prohibet.  Tamen,  si  ille  non  accidit, 
instrumentum  ultra  stricturam,  punctum  ejus 
in  vulnus  digito  dirigendo  impellere  poterimus. 
Si  hoc  perfici  potest,  catheter  ex  gummi  elasti¬ 
co  confectus  pro  instrumento  immitti  potest, 
et  catheter  muliebris  detrahi.  Partes  tunc  ca¬ 
taplasmate  effervescente  obducendae  sunt,  quod 
ter  in  dies  usque  ad  lacunas  sublatas  mutari  de¬ 
bet,  et  operimenta  solita  tunc  admovenda  sunt. 

Quaedam  stimulantia,  si  opus  sit,  ulceribus  ap¬ 
plicanda  sunt,  membra  arcta  servanda,  et  pres¬ 
sura  qua  opus  est  per  fasciam  T  dictam  admo¬ 
venda.  Ut  inflammationi  obviam  itum  sit,  regi¬ 
men  antiphlogisticum  diligenter  servari  debet ; 
sanguis  copiose  mittendus,  alvus  laxa  servanda, 

et  enemata  mitia  in  rectum  injicienda  sunt ; 
quae  praeter  effectum  catharticum  pro  fomiti¬ 
bus  inservientia,  irritationem  in  partibus  vicinis 
levare  adjuvant.  Medicamenta  anodyna  copio¬ 
se  sunt  usurpanda* 

Cum  exitus  alienus  in  urethra  per  instrumen¬ 
ta  imperite  immissa  fit,  instrumentum  dictum 
Perscrutator,  vel  Scipio  sulcatus,  quam  profun¬ 
dissime  introduci  debet,  et  incisio  externe  ad 
punctum  instrumenti  facienda,  adeo  ut  exitus 
alienus  et  urethra  tantum  una  cavitas  fiant.  In¬ 
strumentum  bougie  dictum  ope  digiti  in  vulne¬ 
re  impositi  in  iter  proprium  dirigi  debet,  et  sic 
ultra  stricturam  transeat :  post  hoc  catheter  ex 
gummi  elastico  fabricatus  in  urethra,  consilio 
urinam  detrahendi,  relinquendus  est. 

Cum  retentio  urinae,  distentione  nimia  vesi¬ 
cae  inducitur,  aeger  in  balneum  calidum  immit¬ 
tendus  est,  et  sanguis  copiose  mittendus,  et  con¬ 
silio  aliquid  affectus  spasmodici  tollendi,  et  fe¬ 
brem  quae  metuenda  est  praecavendi.  Dosis 
copia  tincturae  opii  simul  cum  enemate,  in  quo 
aliquid  hujus  tincturae  insit,  admovenda  est ;  et 
catheter  ex  gummi  elastico  fabricatus,  si  potest 
fieri,  immitti  debet. 

Dominus  Ware  suadet,  si  hic  modus  non  fe¬ 
lix  sit,  ut  enema  ex  infuso  tabaci  confectum  in¬ 
jiciatur.  Tinctura  muriatis  ferri  in  dosibus 
guttarum  decem  vel  quindecim,  in  cyatho  aquae 
calidae,  singulis  decem  minutis,  donec  nausea 
et  relaxatio  spasmi  (qui  causa  esset  obstructio¬ 
nis)  accesserunt,  sumenda,  a  Domino  Cline 
laudatur. 

Omnibus  his  remediis  urinae  evacuationem 
inducere  non  valentibus,  ad  operationem  vesi¬ 
cam  pungendi,  ut  ultimum  refugium,  confugi 
debet. 

Tamen  attentione  idonea  adhibita,  et  instru¬ 
mentum  bougie  dictum  perite  immittendo,  ple¬ 
rumque  non  opus  erit,  ut  aeger  huic  operationi 
molestae,  et  nonnunquam  periculosae,  subjicia¬ 
tur.  Digitus  in  ano  vel  ad  partem  externam  ure¬ 
thrae  admotus  nobis  immittentibus  instrumen¬ 
tum  saepe  auxilio  erit ;  vel  experimentis  repe¬ 
titis  mutando  punctum  instrumenti,  voti  ple¬ 
rumque  compotes  erimus. 

Ut  penis  in  instrumentum  arcte  trahatur,  o- 
pera  semper  danda  est.  Si  fabrica  partium  non 
multum  laedatur,  vel  si  exitus  alienus  non  adsit, 

ut  instrumentum  per  stricturam  impellatur,  e- 
tiam  potius  suaderem  ;  quia  si  haec  operatio  so- 
lerter  perficitur,  non  opus  erit  secunda,  ut  stric¬ 
tura  deleatur,  quae,  siquando  urina  ope  vesicam 
pungendi  detracta  fuit,  perficienda  est. 

Portiones  vesicae  quae  peritonaeo  non  obdu¬ 
cuntur,  et  quae  operationi  tuto  subjiciantur, 
fundus  sunt  ejus  inferior  ubi  recto  contingit,  et 
pars  anterior  et  superior,  quae  distensa,  supra 
pubem  ascendit. 

Modus  puncturam  per  rectum  faciendi  ple¬ 
rumque  praestat ;  glandula  prostata  tamen  mor¬ 
bo  correpta  sit,  et  aliquid  est  periculi  ne  vesi¬ 
culae  seminales  vulnerentur. 

De  situ  partium  insigniorum  et  conditione 
morbi,  immittendo  digitum  in  anum,  prorsus 
constare  necesse  est.  Si  nihil  quod  operationem 
prohibeat  invenitur,  canula  et  instrumentum 
dictum  trocar  secundum  digitum  deferantur, 
et  sic  per  rectum  in  vesicam  impellantur.  Ut 
canula  in  vulnere  horas  triginta  sex  maneret, 
plerumque  opus  erit. 

Operatio  supra  pubem  pungendi  non  semper 
peragi  potest,  quia  vesica  utpote  morbosa  et 

contracta  non  satis  supra  pubem,  ut  tuto  pun¬ 
gatur,  ascendat.  Nihilominus,  siquando  hanc 
partem  pungere  opus  est,  ne  urina  sit  extrava- 
sata  non  tantum  periculi,  ut  existimatum  fuit, 
adesse  opinor. 

Punctura  per  perinaeum  nunc  raro  perfici¬ 
tur  quia  hae  partes  frequentissime  morbidae 
reperiuntur ;  et  etiam  partibus  sanis,  haec  ope¬ 
ratio,  quam  utravis  priorum,  multo  difficilior  est. 


FINIS. 

